./data/phi0914/phi00121/phi0914.phi00121.perseus-lat1.xml
quibus oppugnandis quia haud dubie Romana arma movebantur, in Olcadum       prius fines—ultra Hiberum ea gens in parte magis quam in dicione       Carthaginiensium erat —induxit exercitum, ut non petisse Saguntinos sed rerum       serie finitimis domitis gentibus iungendoque tractus ad id bellum videri posset            cartalam urbem opulentam, caput gentis eius, expugnat diripitque; quo       metu perculsae minores civitates stipendio imposito imperium accepere            victor exercitus opulentusque praeda Carthaginem Novam in hiberna       est deductus  ibi large partiendo praedam stipendioque praeterito cum fide       exsolvendo cunctis civium sociorumque animis in se firmatis vere primo in       Vaccaeos promotum bellum  Hermandica et  Arbocala, eorum  urbes, vi captae  arbocala et  virtute et multitudine       oppidanorum diu defensa;  ab Hermandica profugi       exsulibus Olcadum, priore aestate domitae gentis, cum se iunxissent, concitant           Carpetanos adortique Hannibalem regressum ex Vaccaeis haud procul       Tago flumine agmen grave praeda turbavere  Hannibal proelio abstinuit castrisque super ripam positis, cum       prima quies silentiumque ab hostibus fuit, amnem vado traiecit valloque ita       producto ut locum ad transgrediendum hostes haberent invadere eos transeuntes       statuit  equitibus praecepit ut cum ingressos aquam viderent, adorirentur       peditum agmen; in ripa elephantos—quadraginta autem erant—disponit  Carpetanorum cum adpendicibus Olcadum Vaccaeorumque centum milia fuere, invicta acies       si aequo dimicaretur campo  itaque et ingenio feroces et multitudine freti, et quod metu cessisse       credebant hostem, id morari victoriam rati quod interesset amnis, clamore       sublato passim sine ullius imperio qua cuique proximum est in amnem ruunt            et ex parte altera ripae vis ingens equitum in flumen immissa,       medioque alveo haudquaquam pari certamine concursum,  quippe ubi pedes instabilis ac vix vado fidens vel ab inermi       equite equo temere acto perverti posset, eques corpore  armisque       liber, equo vel per medios gurgites stabili,  comminus eminusque rem       gereret  pars magna flumine absumpta; quidam verticoso amni delati in hostes       ab elephantis obtriti sunt  postremi , quibus regressus in suam ripam tutior fuit, ex varia       trepidatione cum in unum colligerentur, priusquam a tanto  pavore reciperent animos,       Hannibal agmine quadrato amnem ingressus fugam ex ripa fecit vastatisque agris       intra paucos dies Carpetanos quoque in deditionem accepit  et iam omnia trans Hiberum praeter Saguntinos Carthaginiensium erant